GIGANTLÅN: Statsminister Jens Stoltenberg varslet onsdag at Norge vil låne 55 milliarder kroner til det internasjonale pengefondet. Foto: Thomas Grabka

Stoltenberg tilbyr gigantlån til IMF

(VG Nett) Regjeringen har lagt 55 milliarder kroner på bordet til det internasjonale pengefondet (IMF).

Oppdatert 21. desember 2011

Artikkelen er over åtte år gammel

Statsminister Jens Stoltenberg (Ap) offentliggjorde planene om gigantlånet på sin halvårlige pressekonferanse i regjeringens representasjonsbolig i Oslo onsdag.

- Vi gjør dette ikke bare for å bidra til å trygge internasjonal økonomi, men først og fremst for å trygge norsk økonomi, sier Stoltenberg.

Stoltenberg setter som et krav at det blir en større redningsoperasjon hvor flere land går inn med store pengevolum for å trygge eurosonen.

Statsministeren brukte mye tid på pressekonferansen på den finansielle uroen i euroområdet.

Spørsmålet er ikke lenger om Norge kommer til å merke den internasjonale uroen, men når og hvordan vi kommer til å merke det, sier Stoltenberg.

Stoltenberg la også vekt på at hvert enkelt land må ta ansvar for å rydde opp i sin egen økonomi.

- Det avgjørende er ikke hva IMF eller EU gjør, men hvordan hver enkelt nasjonalstat håndterer sin egen økonomi, sier Stoltenberg.

Publisert: 21.12.11 kl. 10:00 Oppdatert: 21.12.11 kl. 10:14

Les også

Mer om Stoltenberg-regjeringen Finanskrisen